rlitschk/wikidir huggingface dataset:
Alexander Gerst (* 3. Mai 1976 in Künzelsau) is en düütsch Geophysiker un Ruumfohrer. Alexander Gerst is in Künzelsau upwussen. Sien Abitur hett he 1995 an dat Technisch Gymnasium in Öhringen afleggt. Dornah hett he Zivildeenst bi de DRK maakt un hett ansluutend een Johr lang as Rucksacktourist verscheeden Länner bereist. Düchtig beindruckt vun de Vulkans up Niegseeland fung he an, Geophysik to studeeren, un kreeg an dat Karlsruher Institut för Technologie dat Diplom. Todem studeer he Geowetenschapen in Wellington, Niegseeland, un kreeg dorin 2005 den Master of Science. 2006 weer he Sömmer stipendiat vun dat Düütsch Zentrum för Luft- un Ruumfohrt. Nah eegen Utseggen wurr sien Interesse an de Ruumfohrt dör sien Grootvader in Gang brocht, de as Funkamateur Signale to'n Maand stüert hett. 2007 kreeg Gerst den Bernd-Rendel-Pries vun de der Düütsch Forschensgemeenschap (DFG) för besünners goot Nahwussgeophysiker. In' Mai 2010 kreeg he an de Universität Hamborg mit en Forschensarbeit to de Eruptschoonsdynamik vun den antarktischen Vulkan Mount Erebus sien Doktertitel. Alexander Gerst hett sück bi dat Utwahlverfohren vun de ESA gegen 8407 annner Bewerber dörsett, as eenzig Düütsch ünner söss nee Ruumfohrer, un wurr an' 20. Mai 2009 de Apenlichkeit vörstellt. Anfang September 2009 fung he sien
Ulrich Inderbinen (* 3. Dezember 1900 in Zermatt; † 14. Juni 2004 ok dor) weer en Swiezer Bargführer un Bargstieger. He hett 371-mal dat Matterhorn, 84-mal den Mont Blanc un 81-mal de Dufourtipp, den hööchsten Barg vun de Swiez besteegen. De Söhn vun Bargbuern is mit acht Geschwistern upwussen. Mit fief Johren hett he as Kohhöder arbeit. Geld hett he all in dat Öller vun 13 Johren verdeent, as Schaaphöder, later as Bauarbeiter, Discher oder Elektriker. 1921 hett he tosommen mit sien Süsters dat eerste Mal dat Matterhorn besteegen. 1925 hett he de Bargführerschool afslooten, aber eerst um de 1960er-Johren harr he wegen den touristischen Upswung utreckend Arbeit as Bargführer. Weltwiet funn Inderbinen 1990 Beachtung, as he in’ Rahmen vun en Feernsehsennen to’n 125. Johresdag vun de Eerstbestiegen vun den Matterhorn as nu 89-Johriger noch eenmal up den Tipp steeg. Mit 80 Johren fung he an, bi Skirennen deeltonehmen. Wiel dat in sien Öllersklass meestens kien anner Deelnehmers mehr geev, wunn he meestens. Mit 95 Johren nehm he letztmals an en Bargführer-Skirennen deel. Wenig Interesse wies Inderbinen an neetietlich Sekerungsmethoden. So führ he noch 1983 sien Touristen mit en Tau um’t Liev dör de Gletscherbrüche. Inderbinen hett bit to sien
De Hinzel is en Holt in’n Noorden von’n Landkreis Rodenborg. An de Süüdwestkant von’n Hinzel flütt de Geest langs un na Süden to is dat nächste Holt dat Sünnerholt in’n Süden von Hipst. De Öörd ümto sünd Eversdörp in’n Noordoosten, Glinn in’n Oosten, Örel in’n Süüdoosten, Barchel in’n Süden, Hipst un Freelsdörpermöhlen in’n Westen, Op de Hööv in’n Noordwesten un Nee Eversdörp un Westerbeek in’n Noorden. De Hinzel mit sien Forsthuus weer fröher as Forstbezirk egenstännig (8,34 km² groot) un hett to keen Gemeen tohöört. Vör 1885 hett dat to dat Amt Bremervöör tohöört un denn to’n Kreis Bremervöör. 1977 is dat denn an’n Landkreis Rodenborg kamen. De Hinzel is Deel ween von de fröhere Gemeen Op de Hööv. 1974 is disse Gemeen denn Deel worrn von dee Gemeen Hipst. De lüttje Oort Fasshöven, de in ole Oorkunnen toeerst as Vershovede opdükert, is in’n Dörtigjohrigen Krieg verlaten worrn. Dat Rebeed is denn Deel von’n Forstbezirk Hinzel worrn. 1933 is bi’n Hinzel von de Marien en Sperrtüügamt anleggt worrn, dat 1936 denn kumplett trech weer. Na 1945 sünd de Anlagen denn aver nich wedder bruukt worrn. De Anlagen sünd deelwies sprengt worrn, deelwies sünd dor annere Saken in ünnerbröcht worrn. Dat
Poggmöhlen (hoochdüütsch Poggemühlen) is en Dörp in de Gemeen Basdaal in’n Landkreis Rodenborg, Neddersassen. De Naveröörd sünd Barchel in’n Noorden, Örel un Tingo in’n Noordoosten, Sprekens in’n Oosten, Fohrendörp un Fohrendaal in’n Süüdoosten, Öös in’n Süden, Basdaal in’n Süüdwesten un de Hoff Kluust in’n Westen. Poggmöhlen kummt 1340 as Pocgenmole toeerst in de Oorkunnen vör. De Möhl dor hett de Familie von Brobargen tohöört, de Besitt is denn aver an de Familie von Issendörp gahn. 1423 hett Christopher von Issendörp dat eerste Goodshuus boot. Dat hüdige Goodshuus in Poggmöhlen is 1585 boot worrn. De Möhl weer en Watermöhl an de Kluust. An dat Enn von dat 17. Johrhunnert/Anfang dat 18. Johrhunnert sünd de von Issendörp utstorven un dat Good is an de Familie von Göben un later von Frese verköfft worrn. 1802 hett de ollnbörgsche Kamerraad tom Hove dat Good köfft. Dat Good is 1898 an Christopher Lührs ut Bokelah verköfft worrn. Den sien Söhn Carsten hett dat 1927 wedder an Kurt von Schwarzkopf verköfft. Dat Good warrt vondaag von Botho un Margarete von Schwarzkopf bedreven. De Oort weer vör 1885 in’t Amt Bremervöör un von 1885 bet 1977 Deel von’n Kreis Bremervöör. 1977 is Poggmöhlen an’n Landkreis Rodenborg kamen.
De Samtgemeen Basdaal (hoochdüütsch Samtgemeinde Basdahl) weer en Rebeetsverband in’n Noordwesten von’n Landkreis Bremervöör. De Samtgemeen is 1966 ut de Gemenen Ah, Ooldwist, Basdaal un Volkmarst billt worrn. Mit de Kommunalreform von’n 1. März 1974 is de Samtgemeen denn in de ne’e Samtgemeen Geestborn opgahn, to de ok noch de Samtgemenen Eversdörp un Geestborn tokamen sünd. Samtgemeendirekter weer Johannes Meyer. De Samtgemeenraad harr söven Maten. Die Bundesrepublik Deutschland. Land Niedersachsen. 1968, Band 69, Utgaav 8, Sied 290
De Samtgemeen Eversdörp (hoochdüütsch Samtgemeinde Ebersdorf) weer en Rebeetsverband in’n Noordwesten von’n Landkreis Bremervöör. De Samtgemeen is 1966 ut de Gemenen Eversdörp, Glinn un Nee Eversdörp billt worrn. Mit de Kommunalreform von’n 1. März 1974 is de Samtgemeen denn in de ne’e Samtgemeen Geestborn opgahn, to de ok noch de Samtgemenen Basdaal un Geestborn tokamen sünd. Samtgemeendirekter weer Joachim Witte. De Samtgemeenraad harr söven Maten. Die Bundesrepublik Deutschland. Land Niedersachsen. 1968, Band 69, Utgaav 8, Sied 290
De Samtgemeen Geestborn (hoochdüütsch Samtgemeinde Geestequelle) weer en Rebeetsverband in’n Noordwesten von’n Landkreis Bremervöör. De Samtgemeen is to’n 1. Januar 1971 ut de Gemenen Alfs, Barchel, Öös, Op de Hööv un Örel billt worrn. Mit de Kommunalreform von’n 1. März 1974 is de Samtgemeen denn in de ne’e Samtgemeen Geestborn opgahn, to de denn ok noch de Samtgemenen Basdaal un Eversdörp tokamen sünd. De Verwaltung is ut dat Raadhuus Bremervöör rut daan worrn, de Samtgemeen harr noch keen egen Raadhuus.
De Bremervörder Zeitung is en regional Daagbladd, dat jede Week von Maandag bet Sünnavend in de Stadt Bremervöör, de Gemeen Gnarrenborg un in de Samtgemenen Sürsen un Geestborn rutkummt. De Redakschoon sitt in Bremervöör in de Marktstraat 30. Dat Bladd hett en verköffte Oplaag von 6781 Stück. Chefredaktör is Rolf Borgardt un Rutgever de Verlagssellschop Borgardt, bi de ok een Maal in de Week de Anzeigenbläder Rundschau (sied 1980 jeden Middweken) un Sonntagsjournal (sied Februar 2000 jeden Sünndag) rutkaamt. De överregionale Mantel kummt von de Redakschoonsgemeenschop Noordsee von de Nordsee-Zeitung in Bremerhoben. De ZDB-ID is 824630-0. Dat Daagbladd is an’n 24. September 1853 as Anzeiger für den Amtsgerichtsbezirk Bremervörde toeerst rutkamen, nadem Anton Peters ut Koblenz sien Druckeree in Bremervöör opmaakt hett. An’n 31. Dezember 1853 keem denn de erste Utgaav von’t Wochenblatt für die Amtsgerichtsbezirke Bremervörde, Beverstedt und Zeven. In’n Januar 1855 hett dat Bladd denn den Naam Wochenblatt und Anzeiger für die Stadt und das Amt Bremervörde, sowie die Aemter Beverstedt und Zeven kregen. Al an’n 7. Juli 1855 keem denn de nächste Naam: Bremervörder Wochenblatt un von’n 2. April 1856 af an hett dat Bremervörder Volks-Bote heten. Von’n 4. Januar 1857 af an weer de Naam Hannoverscher
De Bundsdagswahlkreis Rodenborg-Veern weer en Wahlkreis bi de Wahlen to’n Düütschen Bundsdag in Neddersassen. Dor hebbt de Landkreis Veern un de Landkreis Rodenborg tohöört. De Wahlkreis is to de Bundsdagswahl 2002 billt worrn un harr de Wahlkreisnummer 35 in Neddersassen. He is ut Rebeden von de Bundsdagswahlkreise Stood-Rodenborg I, Veern-Oosterholt un Soltau-Fambossel-Rodenborg II billt worrn. To de Bundsdagswahl 2009 is de Wahlkreis al wedder oplööst worrn. De Landkreis Veern höört to’n Bundsdagswahlkreis Oosterholt-Veern, de Landkreis Rodenborg is op de Wahlkreise Rodenborg I-Soltau-Fambossel un Stood I-Rodenborg II opdeelt worrn. Direkt wählt Afornte in’n Wahlkreis weren: Wahlkreisergebnisse früherer Bundestagswahlen (hoochdüütsch)
De Bundsdagswahlkreis Stood-Cuxhoben weer en Wahlkreis bi de Wahlen to’n Düütschen Bundsdag in Neddersassen. Dor hebbt de Landkreis Stood un von’n Landkreis Cuxhoben de Samtgemenen An’n Dobrook, Loomst, Hadeln, Hemmoor un Sietland tohöört. De Wahlkreis is to de Bundsdagswahl 2002 billt worrn un harr de Wahlkreisnummer 31 in Neddersassen. He is ut Rebeden von de Bundsdagswahlkreise Stood-Rodenborg I un Cuxhoben billt worrn. To de Bundsdagswahl 2009 is de Wahlkreis al wedder oplööst worrn. De Landkreis Cuxhoben höört nu to’n Bundsdagswahlkreis Cuxhoben-Stood II, de Landkreis Stood is op de Wahlkreise Cuxhoben-Stood II un Stood I-Rodenborg II opdeelt worrn. Direkt wählt Afornte in’n Wahlkreis weren: Wahlkreisergebnisse früherer Bundestagswahlen (hoochdüütsch)
De Bundsdagswahlkreis Cuxhoben-Oosterholt weer en Wahlkreis bi de Wahlen to’n Düütschen Bundsdag in Neddersassen. Dor hebbt de Landkreis Oosterholt un von’n Landkreis Cuxhoben de Gemenen Cuxhoben, Langen, Lox, Noordholt un Schippdörp un de Samtgemenen Beers, Beverst, Hagen un Land Wusten tohöört. De Wahlkreis is to de Bundsdagswahl 2002 billt worrn un harr de Wahlkreisnummer 30 in Neddersassen. He is ut Rebeden von de Bundsdagswahlkreise Veern-Oosterholt un Cuxhoben billt worrn. To de Bundsdagswahl 2009 is de Wahlkreis al wedder oplööst worrn. De Landkreis Cuxhoben höört nu to’n Bundsdagswahlkreis Cuxhoben-Stood II un de Landkreis Oosterholt to’n Bundsdagswahlkreis Veern-Oosterholt. Direkt wählt Afornte in’n Wahlkreis weren: Wahlkreisergebnisse früherer Bundestagswahlen (hoochdüütsch)
De Bundsdagswahlkreis Soltau-Fambossel-Winsen weer en Wahlkreis bi de Wahlen to’n Düütschen Bundsdag in Neddersassen. Dor hebbt de Landkreis Horborg (utbenahmen de Samtgemenen Elvmasch, Hanstää un Solzhusen) un de Landkreis Soltau-Fambossel (utbenahmen de Gemenen Munste un Witzendörp) tohöört. De Wahlkreis is to de Bundsdagswahl 2002 billt worrn un harr de Wahlkreisnummer 36 in Neddersassen. He is ut Rebeden von de Bundsdagswahlkreise Soltau-Fambossel-Rodenborg II un Horborg billt worrn. To de Bundsdagswahl 2009 is de Wahlkreis al wedder oplööst worrn. De Rebeden in’n Landkreis Cuxhoben höört nu to’n Bundsdagswahlkreis Rodenborg I-Soltau-Fambossel un de Rebeden in’n Landkreis Horborg to’n Bundsdagswahlkreis Horborg. Direkt wählt Afornte in’n Wahlkreis weren: Wahlkreisergebnisse früherer Bundestagswahlen (hoochdüütsch)
De Bundsdagswahlkreis Cuxhoben weer en Wahlkreis bi de Wahlen to’n Düütschen Bundsdag in Neddersassen. Dor hett de Landkreis Cuxhoben tohöört. De Wahlkreis is to de eerste Bundsdagswahl 1949 billt worrn un harr de Wahlkreisnummer 10. För de Bundsdagswahlen 1953 bet 1961 harr he de Nummer 32 un von 1964 af an de Nummer 24. He hett von 1949 bet 1961 Bundsdagswahlkreis Cuxhoben-Hadeln-Wersermünn heten. In de Tied hebbt dor de Stadt Cuxhoben, de Landkreis Land Hadeln un de Landkreis Wersermünn tohöört (1977 to’n Landkreis Cuxhoben tohoopleggt). To de Wahl 2002 is de Wahlkreis denn opdeelt worrn op de Wahlkreise Cuxhoben-Oosterholt un Stood-Cuxhoben. Direkt wählt Afornte in’n Wahlkreis weren: 1)1953 weer Müller Kannedaat för en Wahlbündnis von CDU, FDP un DP. De CDU un de FDP hebbt keen egen Kannedaten opstellt un opropen, dat de Wählers Müller wählen schöölt. Wahlkreisergebnisse früherer Bundestagswahlen (hoochdüütsch)
De Bundsdagswahlkreis Lüchow-Dannenbarg-Lümborg is en Wahlkreis bi de Wahlen to’n Düütschen Bundsdag in Neddersassen. Dor höört de Landkreis Lüchow-Dannenbarg un de Landkreis Lümborg to. De Wahlkreis is to de eerste Bundsdagswahl 1949 billt worrn un harr de Wahlkreisnummer 13 in Neddersassen. Bi de Wahlen 1953 bet 1961 harr he de Nummer 35. Dor hebbt in disse Tied de Stadt Lümborg, de Landkreis Lümborg un de Landkreis Lüchow-Dannenbarg tohöört. To de Wahl 1965 hett he de ne’e Nummer 31 kregen. Dor hett nu tosätzlich ok noch de Landkreis Ülzen (utbenahmen de Stadt Ülzen un de Samtgemenen Ebstörp un Seborg) tohöört. Bi de Wahl 1980 hett de Wahlkreis disse Rebeden in’n Landkreis Ülzen denn wedder afgeven (an’n Bundsdagswahlkreis Celle-Ülzen). Mit de Wahl 2002 hett de Wahlkreis de Nummer 37 kregen un von’n Landkreis Horborg de Samtgemenen Elvmasch, Hanstää un Solzhusen un von’n Landkreis Soltau-Fambossel de Gemeen Munste tokregen. Bi de Wahl 2009 hett de Wahlkreis disse Rebeden wedder afgeven un de Nummer 38 kregen. Bi de Wahl 2013 is denn de Nummer 37 wedderkamen. Direkt wählt Afornte in’n Wahlkreis weren: Bi de Bundsdagswahl an’n 18. September 2005 hett dat in’n Wahlkreis Lüchow-Dannenbarg-Lümborg (Wahlkreisnummer 37) fiev Direktkannedaten geven. As Afornten direkt wählt worrn
Paper Lace weer en britisch Pop-Band vun de 1970er Johren. Grünnd wurrn is de Grupp 1969 in Nottingham. Hör eerst Spood in England wurr 1974 Billy Don't Be A Hero, en Song, de in Amerika vun de Band Bo Donaldson & The Heywoods rutbrocht wurr un dor ebenfalls Tipprieder in de USA weer. In dat glieker Johr wurr mit The Night Chicago Died en meest glieker spoodriek Hit nahschaven, de in de USA sogot up Platz 1 keem. Wat denn folgen dee, weern aber blots noch lüttgere Hits. 1978 gelung de Grupp noch en lütt to nömmen Achtungserfolg: Se sungen gemeensam mit den Footballvereen Nottingham Forest de Hymne We've Got The Whole World In Our Hands. Kört dornah hett sück de Band vun Paper Lace in Lace umnömmt – un wurr vergeeten. Heiner Müller hett 1995 The Night Chicago Died in sien Inszeneeren Der aufhaltsame Aufstieg des Arturo Ui vun Bertolt Brecht in dat Theater am Schiffbauerdamm (Berliner Ensemble) verarbeit. Cliff Fish (* 13. August 1949 in Ripley, Derbyshire; † 14. April 2023), Gesang, Bass Chris Morris (* 1. November 1954 in Nottingham), Gitarr Carlo Paul Santanna (* 29. Juni 1947 in Rom), Gitarr (bit 1976) Michael Vaughan (* 27.
De Bundsdagswahlkreis Bremen II-Bremerhoben is en Wahlkreis bi de Wahlen to’n Düütschen Bundsdag in Neddersassen. Dor höört de Noordwesten von de Stadt Bremen un de Stadt Bremerhoben to. De Wahlkreis is to de eerste Bundsdagswahl 1949 billt worrn un harr den Naam Bremerhoben – Bremen-Noord un de Wahlkreisnummer 3 in Bremen. Dor hebbt toeerst de Stadt Bremerhoben un von de Stadt Bremen de Stadtdelen Blomendal, Borglesum un Vesack un de breemsche Överseehaven in Bremerhoben tohöört. To de Bundsdagswahl 1953 hett de Wahlkreis de ne’e Nummer 59 kregen un bi de Wahl 1965 de Nummer 52. To de Wahl 2002 hett de Wahlkreis den ne’en Naam Bremen II-Bremerhoben un de Nummer 55 kregen un dor hebbt denn de Stadt Bremerhoben un von Bremen de Stadtdelen Blockland, Blomendal, Borglesum, Findörp, Gröpeln, Havens, Seehusen, Stroom, Vesack, Walle un Woltmershusen tohöört (dor sünd also Rebeden von’n oplöösten Bundsdagswahlkreis Bremen-West tokamen). To de Wahl 2009 hett sik de Nummer noch eens wedder op 56 ännert un 2013 wedder trügg op 55. Direkt wählt Afornte in’n Wahlkreis weren: Wahlkreisergebnisse früherer Bundestagswahlen (hoochdüütsch)
De Familie Marschalck von Bachtenbrock is en düütsch Adelsslecht. De Familie kummt toeerst 1142 in de Oorkunnen vör, mit Johann von Bachtenbrock. Aver eerst von dat 13. Johrhunnert af an, mit Johann von Bachtenbrock, de von 1248 bet 1265 in de Oorkunnen vörkummt, weet wi de ganze Stammlien von de Familie bet vondaag. De öllsten ut de Familie harrn dat Amt as Arvmarschall in’t Arzbisdom Bremen un later in’t Hartogdom Bremen. In dat 16. Johrhunnert hett sik de Familie in de twee Lienen Geesthoff un Öbergünn deelt. De Twieg Öbergünn sünd Ridders bleven un sünd later utstorven. De Twieg Geesthoff hett sik ok noch in’t 16. Johrhunnert in de Lienen Kronenborg un Hutloh opdeelt. De Kronenbörgers sünd 1675 Freeherrn worrn un de Hutlohers 1711. De Kamerherr von König Karl X. Gustav un königlich sweedsch Hoffmarschall Balthasar Marschalck is an’n 19. Juli 1675 en sweedschen Freeherrn worrn un 1678 in de Freeherrnklass von de sweedsche Ridderschop introduzeert worrn. An’n 14. April 1652 hett de königlich däänsche Hoffjunker un later Geheme Raad, un de letzte Kanzler von’n däänschen König in Noorwegen, Johann Friedrich Marschalck de däänsche Adelsnaturalisatschoon kregen. An’n 14. Oktober 1723 keem de Introdukschoon in de Adelsklass von de sweedsche Ridderschop
Karl Heimerich (* 1893) weer en düütschen Verwaltungsbeamten. Heimerich is 1925 Regerungsassesser in Stuhm worrn, 1927 bi de Regerung in Arensperg anfungen un weer 1928 bi de Provinzialregerung Westfalen. 1929 hett he wedder bi de Regerung in Arensperg arbeidt. He weer von 1931 bet 1932 Landraad von’n Kreis Bremervöör. Toeerst kommissarsch, von’n 1. April 1932 af an denn ganz. Dat hett aver blots bet Oktober 1932 wohrt. To’n 1. Dezember 1932 is he as Landraad in’n Landkreis Zeitz versett worrn (bet 31. August 1933 kommissarsch) un weer dor bet 1945. He weer Maat von de NSDAP.
Johannes Bierbach (* 10. Mai 1888 in Berlin; †) weer en düütschen Verwaltungsbeamten. Bierbach is 1888 in Berlin boren. He is 1911 Referendar worrn, 1912 Regerungsreferendar un 1917 Regerungsassesser. 1918 hett he bi de Regerung in Königsbarg anfungen. 1919 weer he bi dat Landraadsamt in’n Kreis Bitterfeld, 1920 bi’n Kreis Stolp un bi de Regerung in Sleswig. 1922 is he Regerungsraad worrn un weer denn 1925 bi de Regerung in Erfurt, 1928 in Düsseldörp un 1930 in Stood. He weer Maat von de DNVP un von’n Stahlhelm. Von’n 14. November 1932 bet 1933 weer he Landraad in’n Landkreis Bremervöör. Eerst vertredungswies un von’n 9. September 1933 af an richtig. An’n 1. Mai 1933 is he in de NSDAP ringahn. Al to’n 10. Oktober 1933 is he kommissarsch as Landraad in’n Landkreis Langensalza versett worrn. 1934 is he richtigen Landraad worrn, wat he aver blots bet to’n 16. März 1934 bleven is. An dissen Dag is he in einstweiligen Rohstand versett worrn. An’n 25. Mai 1934 is he wedder as Regerungraad bi de Regerung in Kassel anfungen un hett an’n 6. September 1934 dat Amt as Landraad in’n Landkreis Westprignitz annahmen. Dat weer he bet Mai 1935 kommissarsch un denn ganz.
Alexander Wilhelm Julius Rasch (* 18. August 1825 in Grioten Liobke; † 19. Januar 1898 in Hamborg) weer en düütschen Verwaltungsbeamten. Rasch is 1825 in Grioten Liobke as Söhn von’n Pächter von dat Kloostergood Himmelsdöör (un later Oberkummissar von de Domänenkamer Hannover) Georg Rasch un Johanna von Lüpke boren. Julius Rasch hett von 1843 af an Juristeree an de Universität Göttingen studeert un is dor Maat von dat Corps Hannovera worrn. Von 1853 af an weer he Börgermeester von de Stadt Neenborg. 1864 is he Amtsassesser in Hilmssen un 1868 Amtshauptmann von dat Amt Bremervöör worrn. Dor is he bet 1876 bleven. 1876 bet 1885 güng he as Kreishauptmann in’n Stüürkreis Ostroe un is 1880 ok noch kommissarsch Amtmann in dat Amt Herzberg worrn. He weer von 1885 bet 1895 Landraad von’n Kreis Lümborg. He is to’n Regerungsraad ernannt worrn. An’n 30. November 1854 hett he Anna Mertens (1832-1905) freet. Jemehr Dochter Marie Rasch is an’n 6. Oktober 1856 boren un de Söhn Hermann Rasch an’n 11. Oktober 1859. Normdaten: GND: 1145068855 (OGND, AKS) | VIAF: 2112151172694539210009 | Wikipedia-Personensöök
Friedrichsdörp (hoochdüütsch Friedrichsdorf) is en Dörp in de Gemeen Gnarrenborg in’n Landkreis Rodenborg, Neddersassen. Friedrichsdörp liggt in’t Düvelsmoor. De Oost liggt so bi fiev Kilometer in’n Oosten von’n Oort. De Naveröörd sünd Fohrendaal un Klenkendörp in’n Noordoosten, Langenhusen in’n Oosten, Augussendorp in’n Süüdoosten, Barkhusen in’n Süden, Gnarrenborg in’n Süüdwesten, Rübehorst un Hasselhorst in’n Westen un Brillitermoor in’n Noordwesten. Friedrichsdörp is 1784 as Moorkolonie un Stratendörp langs den Oost-Hamm-Kanaal grünnt worrn (mit Langenhusen, wat 1800 grünnt worrn is, as Paralleldörp an de anner Siet von’n Kanaal). Nöömt worrn is de Oort na Friedrich August, den tweten Söhn von König Georg III. von Hannover, de de Moorkolonien in’t Düvelsmoor 1782 besöcht harr. 1929 is Friedrichsdörp mit Langenhusen to een Gemeen tohoopleggt worrn un an’n 8. April 1974 bi de Gemeenreform in Neddersassen denn mit de Gemeen Gnarrenborg. Friedrichsdörp is evangeelsch-luthersch präägt un höört to dat Kaspel von de Paulus-Kark in Gnarrenborg. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. En Denkmaal för de Fullenen ut Friedrichsdörp un Langenhusen ut de twee Weltkrieg’ steiht an de Dörpstraat. De Schützenvereen Friedrichsdörp is 1921 grünnt worrn un hett sik 1998 mit
Dat Kedener Moor is en Moor, dat fröher as Hoogmoor von’n Noordrand von Stood (bi de Hööv Lütt-Villah un Bockhorst) bet na de Sietwenn twüschen Oosten un Öderquart reckt hett. Dat weer so 22 Kilometer lang un bet to fiev Kilometer breed. To Anfang von dat 19. Johrhunnert warrt de Grött mit 22.930 Morgen (59,8 km²) angeven. Vondaag sünd dor man en poor lütte Resten von nableven, de ganze grote Rest is nu von Gravens un Grüppen dörtagen Gröönland, dat künstlich entwässert warrt. De Törf is to’n groten Deel afboot worrn. Na de Wießel-Iestied is de Seespegel anstegen. Vör üm un bi 8000 Johr hett de See de hüdige Küstenlien reckt. An de Küsten hett de See nu Sand un Slick anlagert, so dat sik en Överwall billt hett (un dor achter dat Sietland). Dat Achterland is nu sieder as dat Över ween un dor bleev dat Water stahn. Vör so üm un bi 6000 Johr füng dat Moor an to wassen. In de eerste Tied is dat Seewater dor noch fakener rinflaten un in de eerste Tied hett dor veel Reet stahn. De Darg hett sik in disse Tied billt. In dat nächste Johrdusend hett sik denn de Swarttörf
De Hoppen (Humulus lupulus) is ene tweehüsige Slingplant, de mit ehre Ranken bit to söss Meter hooch klattern kann. De echte Hoppen kummt as wilde Plant in vele Rebeden vun Europa vör, besunners in Büschen, wo de Bodden fuchtig is. De riepen, tappenförmigen Fruchtdolden dräägt an ehre Bläder Drüsen, de enen gälen, klevrigen Bitterstoff utscheedt. Dit Hoppenbitter deent in de Broereen darto, dat Beer sienen Smack to geven un to konserveren. De Anbo för de Beerbroereen warrt in Hoppegoorns in sünnige, stormsekere Lagen up depen, sandigen Lehmbodden bedreven. In'n Harvst warrt de teihn Zentimeter langen Steeklingen plant. Lange Stangen oder beter noch söss bet acht Meter hoge Gerüsten mit Draht stütt de Ranken. Wenn de Fruchttappen sik tosamentreckt un klevrig, grööngääl utseht, warrt de Planten daalreten, de Dolden vörsichtig afplückt un de gele bittere Kien insammelt. De Hööftanborebetten sünd in Süddüütschland, in Tschechien, in England un de USA. Projekt:Plantennaams up Platt
Mit’n Pegasus-Pries warrt elk Johr een Hambörger Privattheater uttekent. De Pries is mit en Priesgeld von 35.000 Euro verbunnen. De Jury sett sik tohoop ut söven unafhängige Theaterjournalisten un Theaterwetenschoppers, de de Szene von de Hambörger Privattheaters jümmer in’n Blick behollt. Stifter von’n Pries is de Firma Exxon Mobil. 1999 Hambörger Kamerspelen 2000 Allee-Theater: Hambörger Kameroper un dat Theater för Kinner 2001 Altonaer Theater 2002 Hambörger Kamerspelen 2003 Ernst Deutsch Theater 2004 Komödie extra von de Komödie Winterhuder Fährhaus 2005 Ohnsorg-Theater 2006 Hambörger Kamerspelen 2007 Hambörger Kamerspelen 2008 Lichthof Theater 2009 Ohnsorg-Theater 2010 Opernloft 2011 Ernst Deutsch Theater 2012 Hambörger Kameroper 2013 St. Pauli Theater för The King’s Speech 2014 Ohnsorg-Studio